 Sida lagu sheegay war xayeysiis ah oo ay soo qortay shirkadda SAGAL-JET, munaasibad si weyn loo soo agaasimay oo abaalmarino lagu siiyey shaqaalaha hawlkarnimada muujiyey sannadkii 2017-kii, ayaa lagu qabtay hudheelka Maansoor ee magaalada Hargeysa habeenkii Jimcaha, waxaana ka qaybgalay siyaasiyiin, wasiirro, xildhibaanno, maamulka guud ee shirkadda SAGALJET, qaar ka mid ah saamileyda shirkadda, shaqaalaha kala duwan ee shirkadda SAGALJET iyo marti-sharaf kale oo tiro badan, waxana halkaas si mug iyo miisaan leh loogu faaqiday horumarka ay shirkadda SAGALJET ku tallaabsatay muddadii ay jirtay iyo habka xirfadda iyo aqoontu ku dheehan tahay ee shaqaalaha shirkaddu u qaabilaan macaamiisha kala duwan ee ay u adeegaan. 